CELEX: C2005/330/15
Language: fi
Date: 2005-12-24 00:00:00
Title: Asia C-366/05: Supremo Tribunal Administrativon  6.7.2005  tekemällään päätöksellä esittämä ennakkoratkaisupyyntö asiassa Optimus — Telecomunicações SA vastaan Fazenda Pública

24.12.2005   
            
            
               FI
            
            
               Euroopan unionin virallinen lehti
            
            
               C 330/8
            
         Supremo Tribunal Administrativon 6.7.2005 tekemällään päätöksellä esittämä ennakkoratkaisupyyntö asiassa Optimus — Telecomunicações SA vastaan Fazenda Pública
   (Asia C-366/05)
   (2005/C 330/15)
   Oikeudenkäyntikieli: portugali
   Supremo Tribunal Administrativo on pyytänyt 6.7.2005 tekemällään päätöksellä, joka on saapunut yhteisöjen tuomioistuimeen 29.9.2005, Euroopan yhteisöjen tuomioistuimelta ennakkoratkaisua asiassa Optimus — Telecomunicações SA vastaan Fazenda Pública seuraaviin kysymyksiin:
   
               1)
            
            
               Onko pääoman hankinnasta kannettavista välillisistä veroista 17.7.1969 annetun neuvoston direktiivin 69/355/ETY (1), sellaisena kuin se on muutettuna 10.6.1985 annetulla neuvoston direktiivillä 85/303/ETY (2), 7 artiklan 1 kohtaa tulkittava rajoittavasti siten, että siinä jäsenvaltioille asetetun velvollisuuden, jonka mukaan tietyt pääoman hankintatoimet on vapautettava verosta, edellytykseksi asetetaan se, että kyse on toimista, jotka direktiivin ennen vuotta 1985 voimassa olleen sanamuodon mukaan voitiin vapauttaa verosta tai joista voitiin kantaa alennettua veroa — eli ainoastaan 4 artiklan 2 kohdassa ja 8 artiklassa mainitut toimet — ja jotka lisäksi 1.7.1984 olivat tällaisessa tilanteessa?
            
         
               2)
            
            
               Onko pääoman hankinnasta kannettavista välillisistä veroista 17.7.1969 annetun neuvoston direktiivin 69/355/ETY, sellaisena kuin se on muutettuna 10.6.1985 annetulla neuvoston direktiivillä 85/303/ETY, 7 artiklan 1 kohtaa ja 10 artiklaa tulkittava siten, että niissä kielletään leimaveron kantaminen 14.12.2001 annetun lain nro 322-B/2001, jolla yleiseen leimaverotaulukkoon lisättiin 26 kohta — Pääomapanokset –, kaltaisen kansallisen säännöksen nojalla Portugalin oikeuden mukaiselta osakeyhtiöltä käteisellä suoritettavasta yhtiöpääoman korotuksesta, kun 1.7.1984 tällainen toimi kuului tämän veron piiriin mutta oli vapautettu tästä verosta?
            
         
      (1)  EYVL L 249, s. 25.
   
      (2)  EYVL L 156, s. 23.